Добри Жотев
Сврака

chitanka.info

Ча-ча, ча-ча, ча-ка, ча-ка,

запомнете — аз съм сврака,

шарена, умница, ловка,

със дебела, яка човка!

Ча-ча, ча-ча, ча-ка, ча-ка,

запомнете — аз съм сврака!

Оглушахте ли бе, хора,

цяла сутрин ви говоря!

Ча-ча, ча-ча, ча-ка, ча-ка,

запомнете — аз съм сврака!

Ох, дошло ми е до гуша,

никой вече ме не слуша!

Иде ми да онемея!

Иде ми… ама не смея,

че без мойто ча-ка, ча-ка,

ще забравят, че съм сврака!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.